Zombi Kampung Pisang

Zombi Kampung Pisang ialah sebuah filem komedi seram arahan pengarah berpengalaman, Mamat Khalid yang ditayangkan di pawagam Malaysia pada 19 April 2007. Filem yang dibintangi oleh Awie, Ezlynn, AC Mizal, dan Que Haidar ini berlatarbelakangkan suasana Kampung Pisang semasa kejadian zombi berlaku. Filem ini merupakan filem zombi pertama di Malaysia.

Sinopsis 

Ketenteraman dan keamanan Kampong Pisang tiba-tiba bertukar menjadi kecoh dan huru-hara pada suatu malam : kekecohan bermula dengan kematian mengejut Pak Abu, bilal kampong tersebut yang terjatuh daripada basikalnya semasa pulang ke rumah disaksikan tiga orang pemuda kampung yang sedang melepak di tepi jalan. Mayat Pak Abu diusung pulang ke rumahnya sebelum kemudiannya memaklumkan kepada Pak Jabit, Ketua Kampung.

Pak Jabit datang menziarah, namun beliau juga tak semena-mena meninggal dunia semasa sedang memeriksa mayat Pak Abu. Keadaan menjadi bertambah gawat. Ketika ketiga-tiga pemuda tersebut berbincang mengenai kejadian yang menimpa, jeritan dari atas rumah mengejutkan mereka. Cikgu Munah dan Cikgu Maimun, anak-anak perempuan Pak Abu memberitahu yang kedua-dua mayat tadi telah hilang. Kerantong dipalu, memecah keheningan Kampung Pisang pada malam itu. Orang kampung mula berkumpul di Dewan Orang Ramai. Ketika kekecohan itu, beberapa orang lagi rebah meninggal dunia.

Tiba-tiba bekalan eletrik terputus dan keadaan menjadi gelap. Mayat-mayat tersebut yang telah menjadi 'Zombi' lalu mula menyerang orang-orang kampung. Pihak Polis dimaklumkan dan siasatan dijalankan. Keadaan menjadi bertambah gawat dan huru-hara apabila penduduk kampung bertempiaran lari ke sana sini untuk menyelamatkan diri daripada diserang oleh "zombi".

Pelakon 
 Awie sebagai Husin
 Ezlynn sebagai Maimun
 Que Haidar sebagai Deris
 AC Mizal sebagai Mat Karan
 Soffi Jikan sebagai Sofi
 Hamid Gurkha sebagai Pak Mail
 Nadia Mustafar sebagai Munah
 Man Kadir sebagai Pak Jabit
 Zami Ismail sebagai Pak Abu
 Ruminah Sidek sebagai Mak Som Jamaliah
 Usop Wilcha sebagai Usop
 Lan Pet Pet sebagai Inspektor Cenehom
 Loloq sebagai A. Kamsan
 Jalil Hamid sebagai Pak Munawir
 Dewa Sapri sebagai Cik Purnama
 Ilya Buang sebagai Konstabel Fauzi/Pian RELA 
 Hamdan Ramli sebagai Ketua Polis Daerah 
 Mamat Khalid sebagai MK (penampilan khas)

Anugerah dan pencalonan 
Festival Filem Malaysia ke-20:
 Anugerah Khas Juri-Kritikan sosial dan menunjukan budaya masyarakat kampung yang bersatu padu
 Poster Terbaik (Pencalonan)

Rujukan

Pautan luar 
 

Filem 2007
Filem Malaysia tahun 2007
Filem bahasa Melayu
Filem arahan Mamat Khalid